EkBass/fiwiki-20250220-pages-articles huggingface dataset:
Oceanic Airlines

Oceanic Airlines on kuvitteellinen, useissa elokuvissa ja televisio-ohjelmissa esiintyvä lentoyhtiö. Sitä ei pidä sekoittaa oikeisiin lentoyhtiöihin Trans Oceanic Airlines ja Ocean Airlines. Oceanic Airlines esitetään yleensä erittäin riskialttiina lentoyhtiönä, jonka toiminnot tuntuvat olevan enemmän tai vähemmän retuperällä. Yhtiöstä onkin tullut eräänlainen sisäpiirin vitsi televisio- ja elokuvaharrastajien keskuudessa: esimerkiksi suosittu televisio- ohjelmien arvostelusivusto Television Without Pity myi rajoitetun määrän paitoja ja laukkuja, joihin oli painettu Oceanic Airlinesin logo ja slogan Getting halfway there is all the fun! (”Pääseminen puolimatkaan on suurin huvi”). Televisiosarjassa Lost esitetty lentoyhtiön mainoslause Taking You Places You've Never Imagined! (”Viemme sinut paikkoihin, joita et ole ikinä kuvitellutkaan”) tuntuu erittäin sopivalta katastrofialttiille lentoyhtiölle. Vuoden 1996 elokuvassa Ratkaisun hetket käytettiin runsaasti lennossa kuvattua materiaalia, jossa käytetään oikeaa Oceanic Airlinesin logolla varustettua Boeing 747- lentokonetta. Materiaalia kuvattiin niin runsaasti, että sitä on käytetty useissa muissakin elokuvissa ja televisiosarjoissa. ==Esiintymiset== *Lost – Oceanic Airlinesin lento 815 Sydneystä Los Angelesiin syyskuussa 2004 harhautuu tuhansia kilometrejä pois kurssistaan ja tuhoutuu lentäessään matalalla Tyynenmeren yllä. Joukko ihmisiä selviytyy kuitenkin turmasta päätyen salaperäiselle saarelle. Sarjassa lentoyhtiön kuvataan olevan konkurssin partaalla. *Ratkaisun hetket – terroristit kaappaavat Oceanic Airlinesin lennon 343 Ateenasta Dullesiin. Elokuvan kuvamateriaalia on käytetty myös seuraavissa elokuvissa: **Panic in the Skies! **Nowhere to Land – Oceanic Airlinesin lento 762 Sydneystä Los Angelesiin, koneessa hermokaasua. **Code 11-14 **Alias – Oceanic Airlinesin lento Sydneyyn mainitaan kuulutuksessa Los Angelesin kansainvälisellä lentokentällä (J.J. Abrams on tuottanut sekä Aliaksen että Lostin). **Kunnian miehet –sarjan jaksoissa ”Vanished” ja ”The Bridge at Hang So Ri” käytetään elokuvan Ratkaisun hetket kuvamateriaalia. **Category 6: Day of Destruction **After the Sunset – keikka Bahamalla – Oceanic Airlinesin kone näkyy trailerissa. **LAX – Oceanic Airlinesin mainoksia ja lentotietoja näkyy lentokentällä jaksossa ”Senator’s Daughter”. **Diagnoosi: Murha – Oceanic Airlinesin logolla varustettu Boeing 747 reittilennolla Los Angelesista Sveitsiin jaksossa ”Murha ilmassa”. == Lähteet == ==Aiheesta muualla== * Airliners.net: kuvakertomus elokuvassa Executive Decision esiintyvästä yhtiöstä * Oceanic Flight 815 - yksi televisiosarja Lostin virallisista kotisivuista * Oceanic Airlines Luokka:Lost Luokka:Elokuvaan liittyvät käsitteet Luokka:Kuvitteelliset yritykset
Akrotíri ja Dekéleia

Akrotíri () ja Dekéleia (, ), virallisesti Suvereenit tukikohta-alueet Akrotíri ja Dekéleia (, ) on Kyproksen saarella sijaitseva Britannian merentakainen alue, jolla on kaksi tukikohta-aluetta (SBA, Sovereign Base Area), Akrotíri ja Dekéleia. Tukikohtien yhteenlaskettu pinta-ala on noin 253,8 km² eli noin 2,7 % saaren pinta-alasta, ja väkiluku noin . Akrotírin pinta-ala on 123 km² ja Dekéleian 130,8 km². == Maantiede ja luonto == Tukikohta-alueet on erotettu sopimuksella Kyproksen tasavallan alueesta. Akrotíri sijaitsee Akrotírin niemimaalla saaren eteläosassa Limassolin kaupungin lähellä ja Dekéleia kaakossa Lárnakan lähellä. Akrotírissa toimii Britannian kuninkaallisten ilmavoimien lentotukikohta. Molemmilla alueilla on sotilastukikohtien lisäksi myös asunto- ja maanviljelyalueita; Akrotírin alueella sijaitsee muun muassa Akrotírin kylä. Akrotíri on kokonaan Kyproksen tasavallan hallitseman alueen ympäröimä ja sillä on rajaa sen kanssa 48 kilometriä, mutta Dekéleialla on rajaa myös YK:n valvomalle vyöhykkeelle ja turkkilaisten itsenäiseksi julistaman pohjoisosan eli Pohjois-Kyproksen turkkilaisen tasavallan kanssa, yhteensä 108 kilometriä. Akrotírin niemimaalla on Ramsarin sopimukseen kuuluva alue ja kansainvälisesti tärkeä lintualue (IBA), jolla on kosteikkoja sekä garrigue- ja macchiakasvillisuutta. Alueella on muun muassa Limassolin suolajärvi, soita, lampia, rannikkodyynejä sekä hiekkaisia ja kiviä rannikoita. Akrotírin IBA on Kyproksen tärkein kosteikko, ja siellä on tavattu yli 200 lintulajia ja sitä kautta muuttaa yli 160 lintulajia keväisin ja syksyisin. == Historia ja hallinto == Britannia säilytti alueiden hallinnan vuonna 1960 solmitussa sopimuksessa, jolla Kypros itsenäistyi. Britannia halusi pitää alueiden suvereniteetin itsellään, jotta voisi varmistaa tukikohdan pysyvyyden. Aluetta hallinnoidaan puolustusministeriön alaisuudessa. Kyproksen presidenttinä vuosina 2008–2013 toiminut Dimítris Christófias kannatti Kyproksen saaren demilitarisointia ja vastusti Britannian tukikohtia. Hän kutsui Akrotíria ja Dekéleiaa siirtomaa- ajan veritahroiksi. Akrotírin ja Dekéleian rajat vedettiin alkujaan niin, että niiden sisälle jäisi vain merkittävimmät sotilasrakennelmat ja ulkopuolelle kaikki kylät ja kaupungit. Dekéleian sisällä on kuitenkin kolme Kyproksen tasavallan enklaavia Ormídeia, Xylotýmvou ja Dekéleian voimalaitos. Akrotírin ja Dekéleian alueille on sittemmin muuttanut myös kyproslaisia siviilejä. Akrotíri ja Dekéleian päämaja sijaitsee Episkopí Cantonmentissa, ja alueen toimeenpanevaa ja lainsäädöllistä valtaa käyttää hallintovirkamies, joka on myös Britannian Kyproksen joukkojen komentaja. Britannia on delegoinut Kyproksen tasavallalle monia siviilihallinnon tehtäviä, jotka kohdistuvat erityisesti alueella asuviin Kyproksen kansalaisiin. Akrotíri ja Dekéleian alueella on oma oikeusjärjestelmänsä, jota pyritään pitämään mahdollisimman lähellä Kyproksen lakia. == Lähteet == == Aiheesta muualla == * Sovereign Base Areas Administration. * CIA World Factbook: Akrotiri ja Dhekelia . Luokka:Kyproksen maantiede Luokka:Lárnakan alue Luokka:Limassolin alue Luokka:Yhdistyneen kuningaskunnan erillisalueet
Alkaline Trio

Alkaline Trio on Yhdysvalloista kotoisin oleva kolmihenkinen punk rock-yhtye. Yhtyeen tyylilajeihin kuuluvat alternative rock, indie, punk revival ja punk- pop. Ryhmä koostuu laulaja-kitaristi Matt Skibasta, rumpali Derek Grantista ja basisti-laulaja Dan Andrianosta. Alkaline Trion musiikille tunnusomaista on synkkien sanoitusten yhdistäminen tarttuviin sävelmiin. Temaattisesti yhtyeen kappaleet käsittelevät toistuvina teemoina muun muassa alkoholismia, sydänsuruja, sarjamurhaajia, huumeita ja kuolemaa. ==Historia== Yhtye aloitti uransa vuonna 1997 Chicagossa. Siihen kuuluivat alun perin Matt Skiba (laulaja-kitaristi), rumpali Glenn Porter sekä basisti Rob Doran. Basso vaihtoi nopeasti omistajaa, ja yhtyeen uusi jäsen oli nimeltään Dan Andriano. Hänestä saatiin myös yhtyeen toinen laulaja. Kokoonpano pysyi muuttumattomana aina vuoteen 2000 saakka, jolloin Glenn Porter vaihtoi maisemaa. Trio säilytti kuitenkin merkityksensä; rumpuja siirtyi soittamaan Mike Felumlee. Felumleekin päätti myöhemmin poistua, ja hänen paikkansa otti Derek Grant. Alkaline Trio päätyi siis nykyiseen kokoonpanoonsa vuonna 2003. ==Diskografia== ===Studioalbumit=== * * * * * * * * * * == Aiheesta muualla == Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Yhdysvaltalaiset alternative rock -yhtyeet Luokka:Yhdysvaltalaiset punkyhtyeet Luokka:Emo-yhtyeet Luokka:Pop punk -yhtyeet
Tuhat

Tuhat on luonnollinen luku 1 000\. Se tarkoittaa kymmentä sataa. SI- järjestelmässä sitä vastaava kerrannaisyksikkö on kilo, ja tuhannesosaa vastaa milli. Tuhat on suurin jo muinoin suomen kielessä tunnettu tasaluku. Siitä on kuitenkin saatu yhdistelemällä ja kertomalla vielä suurempia lukuja, kuten kaksituhatta. Tuhannen alkuperä on balttilaisissa kielissä, joista se on lainautunut ehkä pronssikaudella. Miljoona sen sijaan on uudehko laina; se on tunnettu vasta suomen kirjakielessä. Kaikilla suuremmilla tasaluvuilla, kuten 10 000 ja 100 000, ei enää ole omaa sanaa, vaan vain tietyillä tuhannen kerrannaisilla kuten miljoonalla ja miljardilla. Samoin tuhatta suurempia ja tuhannesosaa pienempiä kerrannaisyksiköitä on vain tuhannen ja tuhannesosan kerrannaisille. == Matematiikassa == * 1000 on yhdistetty, runsas ja puolitäydellinen luku. * 1000 on kuutioluku: 10^3. * 1000 on onnellinen luku kymmenjärjestelmässä: 1^2+0^2+0^2+0^2 = 1. * 1000 voidaan muodostaa kahden neliöluvun summana kahdella tavalla: 30^2+10^2 tai 26^2+18^2. * 1000 voidaan muodostaa kolmen neliöluvun summana kahdella tavalla: 30^2+8^2+6^2 tai 24^2+18^2+10^2. * Promille tarkoittaa yhtä tuhannesosaa. == Muissa yhteyksissä == * Tonni on massan yksikkö, joka vastaa tuhatta kilogrammaa. * Tuhannen markan seteleitä oli Suomessa käytössä useita eri aikoina. * Terminator 2 – Tuomion päivä -elokuvassa esiintyy kuvitteellinen T-1000-robotti. * Amiga 1000 on tietokone. * Sega SG-1000 on pelikonsoli. * Simca 1000 on henkilöauto. * Tuhat yötä on suomalainen kappale ja albumi. * Tuhathuokoiset on eläimiin kuuluva heimo. * Tuhatjalkaiset on eläimiin kuuluva alajakso. * Tuhatkauno eli kaunokainen on kasvilaji. * Tuhatlehtinen eli mille-feuille on leivonnainen. * Tuhatvuotinen valtakunta oli natsi-Saksan itsestään käyttämä nimitys. == Lähteet == Luokka:Luonnolliset luvut
Nashville

Nashville on kaupunki Yhdysvalloissa Tennesseen osavaltiossa, Cumberlandjoen varrella Tennesseen keski-pohjoisosassa. Se on osavaltion pääkaupunki ja asukasmäärältään suurin kaupunki. Kaupunki perustettiin 24. joulukuuta 1779. Osavaltion pääkaupungin asema vakiintui pysyvästi 1843. == Väestö == Vuoden 2020 väestönlaskennassa Nashvillessa oli noin 689 400 asukasta. Vuoden 2010 väestönlaskennassa asukkaita oli noin 601 200\. Asukkaista noin 27 prosenttia on afroamerikkalaisia, kun osuus Tennesseessä keskimäärin on noin 17 %. == Kulttuuri == Nashville tunnetaan countrymusiikin kotipaikkana. Kaupungissa toimii useita nimekkäitä levytysstudioita, ja erityisesti Music Row tunnetaan sen musiikkiteollisuuteen keskittyneenä alueena. Kaupungissa on myös Country Music Hall of Fame. Nashville on myös yliopistokeskus ja sillä on laajaa taideaineiden opetusta. Kaupungin nähtävyyksiin kuuluu täysimittainen kopio Parthenonin temppelistä Ateenassa. Se rakennettiin alun perin vuoden 1897 Tennesseen osavaltion satavuotisjuhlallisuuksiin. 1920-luvulla rakennelma valettiin uudelleen betonista. == Urheilu == Nashville Predators on kaupungin oma NHL-joukkue. Tennessee Titans on kaupungin NFL-joukkue. ==Valokuvia== kuva:Nashville panorama.jpg|Nashville panoraamakuvassa kuva:Parthenon.at.Nashville.Tenenssee.01.jpg|Parthenonin teräsbetoninen kopio Nashvillen Centennial Parkissa kuva:Rymanauditorium1.jpg|Ryman Auditorium, countrymusiikin perinteinen esiintymisareena kuva:ShelbyBridge.jpg|Shelby Street Bridge == Lähteet == == Kirjallisuutta == * ==Aiheesta muualla== * *Nashvillen kaupungin verkkosivut * Luokka:Seulonnan keskeiset artikkelit
Tullio Serafin

Tullio Serafin (1878-1968) oli yksi 1900-luvun huomattavimpia kapellimestareita sekä yksi historian parhaita äänikouluttajia. Serafin löysi tukun maailman ehdottomia huippulaulajia, muiden muassa Maria Callaksen, Carlo Bergonzin ja Tito Gobbin. Hänen kapellimestarinuransa alkoi täysipäiväisesti vuonna 1903 ja siitä se jatkuikin seuraavat 65 vuotta. Hän toimi kapellimestarina lukuisissa kantaesityksissä niin Italiassa kuin Yhdysvalloissakin, jonne hän muutti 1924 toimiakseen Metropolitan-oopperan kapellimestarina. Parhaimmillaan Serafin oli johtaessaan esityksiä Verdin ja hyvän ystävänsä Puccinin teoksista. Luokka:Italialaiset kapellimestarit Luokka:Vuonna 1878 syntyneet Luokka:Vuonna 1968 kuolleet
Droidit (piirrossarja)

Droidit on vuonna 1985 valmistunut Tähtien sota -elokuvien maailmaan sijoittuva animaatiosarja, jossa pääosissa ovat robotit C-3PO ja R2-D2. Sarjaa tuotettiin yhden tuotantokauden verran, mutta se ei saanut menestystä televisiossa. Myöhemmin VHS- ja DVD-julkaisut saivat huomattavasti enemmän huomiota. Sarjan tunnusmusiikin ”Trouble Again” esittää The Policen rumpali Stewart Copeland. Vuonna 1986 sarjasta tehtiin myös tuplakestoinen erikoisjakso. Suomessa Showtime julkaisi sarjasta kaksi vuokravideokasettia vuonna 1988, Droidit ja Droidit 2. Ensimmäisessa kasetissa oli jaksot 1-4 ja toisessa jaksot 5-8. Kaseteissa on alkuperäinen englanninkielinen ääniraita suomenkielisellä tekstityksellä. Televisiossa sarja esitettiin maalis- toukokuussa 1996 MTV3-kanavalla suomenkielisellä jälkiäänityksellä. Suomenkielisestä toteutuksesta vastasi Nordic Agapio Oy. == Rooleissa == ==Arvioita== Video-oppaassa vuodelta 1994 Markku Salmi pitää Droidien seikkailuja sympaattisina ja antaa niiden VHS-julkaisulle kolme tähteä viidestä, mikä vastaa sanallista arviota ”hyvä”. ==Lähteet== ==Aiheesta muualla== * Luokka:1980-luvun piirrossarjat Luokka:Yhdysvaltalaiset scifi- sarjat Luokka:Kanadalaiset scifi-sarjat Luokka:Tähtien sota Luokka:Elokuviin perustuvat televisiosarjat Luokka:ABC:n televisio-ohjelmat
Burlakat

Burlakat on Rääkkylästä kotoisin oleva kansanmusiikkiyhtye. Yhtye esittää rajakarjalaisista alueen omakielisistä kansanlauluista omia, iloisia ja meneviä sovituksiaan. Yhtyeen nimi on karjalan kieltä ja tarkoittaa kulkureita. Keski-Karjalan kansalaisopiston yhtyesoiton opintopiirin opiskelijajoukko perusti Burlakat vuonna 1993. Yhtyeeltä on ilmestynyt kolme levyä: Tšastuška (1999), Magie (2003) ja Oma (2009). Humppa Records on julkaissut Magien myös Saksassa. Vuonna 2002 Burlakat valittiin Kaustisen kansanmusiikkijuhlien juhlayhtyeeksi. ==Katso myös== *Värttinä ==Aiheesta muualla== *Virallinen sivu *Burlakoiden tuotanto MusicBrainz-tietokannassa Luokka:Suomalaiset kansanmusiikkiyhtyeet Luokka:Suomalaiset maailmanmusiikkiyhtyeet
Vladimir Smirnov (hiihtäjä)

Vladimir Mihailovitš ”Smirre” Smirnov (, s. 7. maaliskuuta 1964 Štšutšinsk, Kazakstanin SNT, Neuvostoliitto) on kazakstanilainen hiihtäjä, joka edusti uransa aikana Neuvostoliittoa ja Kazakstania. Hän saavutti yhteensä 6 olympia- ja 11 MM-mitalia. Vuosina 1998–2004 Vladimir Smirov kuului urheilijajäsenenä Kansainväliseen Olympiakomiteaan. Hän osallistui muun muassa KOK:n vuoden 2006 talvikisojen valintakomiteaan. ==Saavutuksia== ===Olympialaiset=== *1988 Calgary: **Hopeaa: 30 km **Pronssia: 15 km *1994 Lillehammer: **Kultaa: 50 km **Hopeaa: 10 km ja 15 km *1998 Nagano: **Pronssia: 15 km takaa-ajo ===Maailmanmestaruuskilpailut=== *1987 Oberstdorf: **Hopeaa: viesti *1989 Lahti: **Kultaa 30 km (p) *1991 Val di Fiemme: **Hopeaa 30 km, pronssia 15 km *1993 Falun: **Hopeaa: 10 km (p), takaa-ajo 15 km (v) **pronssia: 30 km (p) *1995 Thunder Bay: **Kultaa: 30 km (p), takaa-ajo (10 km + 15 km) ja 10 km (p) **Pronssia: 50 km (v) ===Maailmancup=== *Kokonaiskilpailun voitto 1991 ja 1994 *Kokonaiskilpailun kakkonen 1993, 1995 ja 1996 *Kokonaiskilpailun kolmas 1986, 1992 ja 1998 == Lähteet == * Luokka:Kazakstanilaiset maastohiihtäjät Luokka:Neuvostoliittolaiset maastohiihtäjät Luokka:Kazakstanilaiset olympiavoittajat Luokka:Neuvostoliittolaiset olympiamitalistit Luokka:Kansainvälisen olympiakomitean jäsenet Luokka:Vuonna 1964 syntyneet Luokka:Elävät henkilöt
Boards of Canada

Boards of Canada on skotlantilainen elektronista musiikkia esittävä duo. Sen jäsenet ovat veljekset Michael Sandison (s. 1. kesäkuuta 1970) ja Marcus Eoin (s. 21. heinäkuuta 1971). He aloittivat yhdessä soittamisen teini-ikäisinä. Boards of Canadan ensimmäinen suurelle yleisölle julkaistu täysimittainen albumi oli Music Has the Right to Children, joka julkaistiin vuonna 1998. Yhtye on sen jälkeen julkaissut kolme albumia, Geogaddin (helmikuussa 2002), The Campfire Headphasen (lokakuussa 2005) ja Tomorrow’s Harvestin (toukokuussa 2013). ==Musiikki== Boards of Canadan musiikki rakentuu lämminhenkisistä, analogisista 1970-luvun tyyppisistä soundeista. Michael ja Marcus ovat luonnehtineet suurimmaksi inspiraation lähteekseen lapsuuden, nostalgian ja luonnon. Analogisten syntetisaattorisoundien lisäksi musiikille on ominaista hip-hop- tyyppiset rytmit ja äänten manipulointi. == Diskografia == ===Varhainen tuotanto=== Boards of Canadan varhaista tuotantoa ei ole levitetty kaupallisesti (Twoism -uudelleenjulkaisua lukuun ottamatta), ja julkaisut ovat kaikki alle 100 kappaleen painoksia yhtyeen omalla Music70 -levymerkillä. Tämän vuoksi ne ovat käytännössä kuuntelijakunnan ulottumattomissa. Muutamia vanhempia kappaleita voi kuitenkin kuulla uudemmilla, kaupallisesti julkaistuilla albumeilla. * Catalog 3 - 1987 * Acid Memories - 1989 * Closes Volume 1 - 1992 * Play By Numbers - 1994 * Hooper Bay - 1994 * Twoism - 1995. LP, 100 kappaleen painos. 2002 uudelleenjulkaisu Warp Recordsilla. * Boc Maxima - 1996 ===Albumit=== * Music Has the Right to Children - 1998 (Warp/Skam). CD, 2xLP. * Geogaddi - 2002 (Warp/Music70). 3xLP, CD. * The Campfire Headphase - 2005 (Warp). 2xLP, CD. * Tomorrow's Harvest - 2013 (Warp, music70) 12" LP, CD, DD. ===Singlet ja EP:t=== * Hi Scores - 1996 (Skam). 12" vinyylijulkaisu. Uudelleenjulkaisu vinyylillä ja CD:llä 1998 ja 2002. * Aquarius - 1998 (Skam). 7" EP. * Peel Session - 1999 (Warp). John Peelin radio-ohjelmassa esitetyt kappaleet. 12" EP, CD. * In a Beautiful Place Out in the Country - 2000 (Warp/Music70). 12" EP, CD. * Roygbiv/Telephasic Workshop 10" rajoitettu painos (Music Has the Right to Children -albumilta) * Trans Canada Highway - 2006 (Warp). 12" EP, CD. Luokka:Brittiläiset duot Luokka:Brittiläiset elektronisen musiikin yhtyeet
Sanremo

Sanremo eli San Remo on rannikkokaupunki Imperian maakunnassa, Ligurian alueella Italian Rivieralla. Välimeren rannikolla sijaitsevan kaupungin väkiluku on noin 55 000\. Sanremo tunnetaan kuuluisasta Sanremon musiikkijuhlasta, Sanremon rallista ja Milano – San Remo -pyöräkilpailusta. Turkin viimeinen sulttaani Mehmed VI kuoli Sanremossa. Myös ruotsalainen kemisti Alfred Nobel kuoli kaupungissa, ja siksi kaupunki lähettää vuosittain Nobel-juhlaan kukkia. == Lähteet == ==Aiheesta muualla== *Sanremo-opas *
Kinsale

Kinsale () on pieni kaupunki Corkin kaupunkikreivikunnassa, Irlannissa. Se sijaitsee rannikolla, noin 25 kilometriä etelään Corkin kaupungista lähellä Old Head of Kinsalea. Kinsale on suosittu lomakohde sekä irlantilaisille että ulkomaalaisille matkailijoille. Kinsale on tunnettu gourmet-ravintoloistaan. Kinsalessa käytiin vuonna 1601 merkittävä taistelu, jossa englantilaiset joukot kukistivat irlantilaisten ja espanjalaisten liiton. Kinsalen lähellä Summer Covessa sijaitseva Charlesin linnoitus (Charles Fort) rakennettiin suojaamaan Kinsalen satamaa. Linnoitus on rakennettu vuonna 1677 ja se on kunnostettu matkailukohteeksi. Ilmastonmuutokseen varautumista korostava Siirtymäliike perustettiin Kinsalessa ja se on maailman ensimmäinen virallinen siirtymäkaupunki. Siirtymäkaupungit pyrkivät noudattamaan energiankulutuksen alenemisen toimintasuunnitelmaa. == Katso myös == * Luettelo Irlannin kaupungeista == Lähteet == == Aiheesta muualla == * Virallinen Kinsalen www- sivusto Luokka:Irlannin kaupungit
Junaliikennejuopumus

Junaliikennejuopumus, (aiemmin laajempi raideliikennejuopumus), on Suomen rikoslaissa määritelty liikennerikos. Junaliikennejuopumuksesta tuomitaan rikoslain 23:7:n mukaan se, joka kuljettaa junaa tai toimii muussa junaturvallisuuteen olennaisesti vaikuttavassa tehtävässä nautittuaan alkoholia niin, että hänen verensä alkoholipitoisuus tehtävän aikana tai sen jälkeen on vähintään 0,5 promillea tai että hänellä tällöin on vähintään 0,22 milligrammaa alkoholia litrassa uloshengitysilmaa tai että hänen kykynsä tehtävän vaatimiin suorituksiin on huonontunut. Rangaistus on sakkoa tai enintään kaksi vuotta vankeutta. Rikoslain 23:12:n mukaan junalla tarkoitetaan veturia tai veturin ja vaunujen muodostamaa kokonaisuutta sekä muuta konevoimalla kulkevaa raidekulkuneuvoa (moottorivaunu, metrojuna, ratatyökone) lukuun ottamatta raitiovaunua. Kuitenkin laki rautatiejärjestelmän liikenneturvallisuustehtävistä (5 luku 22 §) määrittää sen, että "tehtävää ei saa hoitaa myöskään se, jonka veren alkoholipitoisuus on alkoholin nauttimisesta kohonnut tai joka on käyttänyt muuta huumaavaa ainetta niin, että sitä on hänen elimistössään havaittava määrä." Eli vaikka rikoslain mukainen junaliikennejuopumuksen raja on 0,5 promillea, ns. kelpoisuuslain mukainen raja on 0,0 promillea. Luokka:Rikokset Luokka:Rautatieliikenne Lähde: https://www.finlex.fi/fi/laki/ajantasa/2009/20091664#L5P22
Ratatyökone

Ratatyökone on rautatien kunnossapitotehtävissä käytettävä, yleensä omalla konevoimallaan raiteilla liikkuva työkone. Ratatyökoneet on yleensä rakennettu tiettyä tarkoitusta varten, sillä monikäyttöisen ratatyökoneen rakentaminen, käyttö sekä ylläpito olisi monimutkaista ja kallista. Ratatyökoneen kuljettajana voi toimia lyhyen kurssin käynyt henkilö, joka on antanut hyväksytyn ajonäytteen; veturia saa ajaa vain veturinkuljettaja, jonka koulutus ajosummamäärineen on huomattavasti pitempi. ==Ratatyökoneet== Yleisimmät käytössä olevat ratatyökoneet ===Ratakuorma-auto=== Ratakuorma-auto on yleensä nosturilla tai nostolaitteella varustettu pieni työkone, jolla voidaan siirtää vaunuja työkohteeseen sekä suorittaa keveitä ja osin myös keskiraskaita nostotehtäviä. Ratakuorma-autoa käytetään myös lumenauraustehtävissä, jolloin siihen liitetään hydraulisesti ohjattava kaksisiipinen lumiaura. Nykyisin ratakuorma-autot ovat lähinnä pienvetureita, sillä niiden teho riittää siirtämään pitkiäkin junia. Nykyisin Suomessa on käytössä sarjojen Tka6, Tka7, Tka8 ja Tka9 ratakuorma-autoja. ===Raiteentukemiskone=== Raiteentukemiskoneella tuetaan uudelleen sepelöity tai kokonaan uusittu raide, ennen kuin se otetaan junaliikenteen käyttöön. Raiteentukemiskoneessa on hydrauliset täristimet, jotka tunkeutuvat raidepatjana toimivaan sepeliin ja tiivistävät sepelikerroksen. Tuennan yhteydessä raide myös oikaistaan. Pääosa raiteentukemiskoneista on leveäraiteisia; eräs yksilö on muutettu soveltuvaksi 750 mm raideleveydelle; työ tehtiin Jokioisten Museorautatien Minkiön konepajalla ja valmistui syyskuussa 2009. Onnistunut koekäyttö tehtiin 13. syyskuuta 2009. Liikennekauden 2010 koetyöt onnistuivat hyvin, joskin varsinainen käyttöönotto odottaa vielä käyttäjäkoulutuksen toteutumista. Raiteentukemiskoneet liikkuvat työmaalla omin voimin, siirtoajot tehdään hinauksessa. ===Sepeliaura=== Sepeliauralla tasoitetaan radan sepelikerrosta. Aura voi olla erillinen kone tai työkoneeseen liitetty. ===Sepelinpuhdistuskone=== Sepelinpuhdistuskoneella käydään tarvittaessa läpi rataosien sepelöintiä: sepeli imuroidaan koneeseen erityisen hihnakuljettimen avulla, puhdistetaan ja lajitellaan koneellisesti. Samalla poistuu myös mm. veturien hiekoituslaitteista peräisin ollut, sepelöinnin tasoa huonontava hiekka. Tämän jälkeen kelvollisiksi todetut sepelit ajetaan takaisin ratapenkkaan. Nämä koneet ovat kaikki itsenäisiä, omaan vaunuunsa asennettuja; ne voivat liikkua tarvittaessa omin voimin, joskin siirtoajot tehdään hinauksessa. ===Vaihteentukemiskone=== Vaihteentukemiskone poikkeaa raiteentukemiskoneesta muun muassa monimutkaisempien mittalaitteidensa sekä laajemman tukemisalan suhteen. Tuennan periaate on sama. Luokka:Rautatieliikenne
Atomisäde

Atomisäde kertoo atomiytimen etäisyyden uloimpaan miehitettyyn elektronikuoreen. Atomisäde ilmoitetaan yleensä pikometreinä tai ångströmeinä. Atomin säde kasvaa mentäessä jaksollisessa järjestelmässä oikealta vasemmalle ja ylhäältä alas. Eli elektronikuorten lisääntyminen suurentaa atomin sädettä, kun taas protoniluvun eli järjestysluvun kasvu pienentää sitä. == Katso myös == *Elektronegatiivisuus == Aiheesta muualla == *Opetus.tv: Kemian etäopiskeluympäristö, Atomin koko Luokka:Kemialliset ominaisuudet
Geolingvistiikka

Geolingvistiikka eli kielimaantiede on yleisnimitys monenlaiselle dialektologiselle ja sosiolingvistiselle tutkimukselle, jonka piirissä voidaan analysoida murteita ja muita puhekielen muotoja, kuten slangia tai esimerkiksi paikannimiä. Geolingvistiikka yhdistää maantiedettä ja kielitiedettä toisiinsa. *
Molekyylimassa

Molekyylimassa kertoo molekyylin massan atomimassayksiköissä (yksikkönä u tai amu). Molekyylimassa on molekyylin muodostavien atomien atomimassojen summa, koska kemiallisessa reaktiossa atomiytimen massa ei muutu. Moolimassan lukuarvo on sama kuin vastaavan molekyylin molekyylimassan, mutta moolimassan yksikkö on g/mol. Esimerkiksi vedyn atomimassa on 1,008 u ja hapen 16,00 u. Täten vesimolekyylin H2O molekyylimassa on 2 · 1,008u + 16,00 u = 18,016 u. Veden moolimassa on siten 18,016 g/mol. Kaasuseoksille voidaan myös laskea keskimääräinen molekyylimassa. Jos seoksessa on 78 % typpeä ja 21 % happea, seoksen molekyylimassa on 28 u· 0,78 + 32 u · 0,21 eli noin 28,6 u. Kuivan ilman tarkempi molekyylimassa on 28,964 u. == Aiheesta muualla == * Ilman tarkempi molekyylimassa Luokka:Kemialliset ominaisuudet
Päivi Kautto-Niemi

Päivi Kautto-Niemi (s. 17. marraskuuta 1952 Äänekoski) on suomalainen iskelmälaulaja. ==Elämä== Kautto-Niemen laulajanura alkoi TV2:n Hiltuset- ohjelmasta. Hiltuset-yhtyeen jäsenenä hän esiintyi Laulunsekainen soittotunti -nimisessä ohjelmassa. Hänen levytysuransa sooloartistina alkoi sanoittaja- tuottaja Vexi Salmen johdolla Finnlevyssä. Kautto-Niemen ensimmäinen levytys Sunny äänitettiin keväällä 1977. Varsinainen läpimurto tuli kappaleella ”Liljankukka”, joka oli diskoversio vanhasta Toivo Kärjen tangosta. Kautto- Niemen uran isoin hitti oli ”Suoraan suoneen”, joka on Juha Vainion suomeksi sanoittama versio laulaja Judy Cheeksin hitistä ”Mellow Lovin’”. Kautto-Niemen muita tunnettuja 1970-luvun levytyksiä ovat ”Palaa”, ”Sillä siisti”, ”Miksi jouduit sä naimisiin” sekä Syksyn sävel -kilpailussa vuonna 1979 neljänneksi sijoittunut ”Pakoon”. Päivi Kautto-Niemi julkaisi Finnlevy-kautenaan kolme albumia vuosina 1977–1979. 1980-luvulla Kautto-Niemen levytystahti hiljeni. Keväällä 1984 hän teki paluun levymarkkinoille uuden Mikä tämä leikki on -nimisen levyn myötä. Vuonna 1985 hän oli mukana Syksyn sävelessä kappaleella ”Sadun maailma”, joka sijoittui seitsemänneksi. Päivi Kautto-Niemen myöhempiä levytyksiä ovat muun muassa ”Kuinka sua kaipaan” (”Wild World”), ”Sä katseellasi saat” (Maggie Reillyn ”Everytime We Touch”) ja ”Tuuli alla siipien” (Bette Midlerin ”Wind Beneath My Wings”). Kautto-Niemi on koulutukseltaan kasvatustieteen maisteri Jyväskylän yliopistosta 1970-luvulta. Kuusikymppisenä Kautto-Niemi aloitti työskentelyn itsetuntemusta opettavana uravalmennuskouluttajana Koulutuspalvelu Saarenpää Oy:ssä. Hän on valmentanut muun muassa työttömiä, ammatinvaihtajia ja nuoria työuran edistämisessä. Laulajanhommia Kautto-Niemi tekee edelleen satunnaisesti, mutta ei enää päätyönään. == Albumit == * Päivi (1977) * Sun luokses jään (1978) * Sillä siisti (1979) * Mikä tämä leikki on (1984) * Elämää eteenpäin (1993) * Liljankukka (1998) * Et yksin jää (1999) * Päivi Kautto-Niemi (2005) * Joulusta jouluun (2006) * C est la vie (2012) == Lähteet == == Aiheesta muualla == * Luokka:Suomalaiset iskelmälaulajat Luokka:Jyväskylän musiikki Luokka:Vuonna 1952 syntyneet Luokka:Elävät henkilöt
XM214 5.56mm Machine Gun

XM214 5.56mm Machine Gun oli kuusipiippuinen sähkökäyttöinen Gatling-tyyppinen sarjatuliaseen prototyyppi 5,56 mm NATO-kaliiperille. Sen suunnitteli General Electric, mutta se ei milloinkaan päässyt sarjavalmistukseen. Ase kehitettiin 1970-luvulla helikopterikäyttöön. ==Aiheesta muualla== *The old new Gatling: M134 Minigun, M61 Vulcan, GAU-8/A Avenger and others. *The XM-214 *XM-214 Luokka:Konekiväärit Luokka:Kiertäväputkiset konekiväärit
Hear hear

Hear hear () on fraasi, joka on saanut alkunsa muodosta hear him (kuulkaa häntä), jota käytettiin usein toistaen. Tätä käskyä käytettiin kiinnittämään huomio puhujaan ja siitä kehittyi myöhemmin puhujan sanoman hyväksymisen ele. Erityisen yleisesti sanonta on käytössä Yhdistyneen kuningaskunnan parlamentin alahuoneessa. Luokka:Englanninkieliset sanat ja sanonnat
Vanha kauppahalli

Vanha kauppahalli on vuonna 1889 avattu helsinkiläinen kauppahalli, joka sijaitsee Etelärannassa lähellä Kauppatoria. Se on kaupungin kauppahalleista vanhin. Rakennuksen on suunnitellut Gustaf Nyström. Nykyään halli on myös suosittu matkailunähtävyys. Hallissa on yhteensä noin 25 eri kauppiasta ja kahvilaa, joiden tuotevalikoima koostuu enimmäkseen elintarvikkeista. Niiden joukossa on yksi Suomen pienimmistä Alkon myymälöistä. Hallin talotekniikkaa remontoitiin vuosina 2012–2014, jolloin halli oli puolitoista vuotta suljettuna. == Lähteet == ==Aiheesta muualla== * Vanha kauppahalli * Vanhan Kauppahallin virtuaalikierros Luokka:Kauppahallit Luokka:Helsingin kauppa- ja ostoskeskukset Luokka:Helsingin nähtävyydet Luokka:Kaartinkaupunki Luokka:Suomen 1800-luvulla rakennetut rakennukset ja rakennelmat
Ranskan Indokiina

Ranskan Indokiina oli Ranskan siirtomaa vuosina 1887–1954. Sen alue käsitti nykyisten Vietnamin, Laosin ja Kambodžan valtioiden alueet. Siirtomaan pääkaupunkina toimi ensin Saigon vuosina 1887–1901, minkä jälkeen pääkaupunki siirrettiin Hanoihin. Alue joutui Japanin keisarikunnan haltuun toisessa maailmansodassa. Ensiksi Japani valtasi Tonkinin vuonna 1940, minkä jälkeen se valtasi koko Indokiinan vuonna 1941. Natsi-Saksan nukkevaltion Vichyn Ranskan hallinto luovutti alueen Japanille. Miehityksen aikana Japanin armeijan virkamiehet kannustivat nationalistisia aatteita sekä itsenäisyysliikkeitä alueella. Armeijan ylemmät upseerit aikoivat tosin pitää Indokiinan tärkeänä lähteenä resursseille kuten tinalle, hiilille, kumille ja riisille. Indokiinalaiset pian ymmärsivät, että japanilaiset aikoivat käyttää maata hyväkseen yhtä paljon kuin ranskalaisetkin, ja tämä sai aikaan Việt Nam Cách mệnh Đồng minh Hội -sissiliikkeen synnyn, joka soti japanilaisia vastaan. Toisen maailmanodan jälkeen Ranska yritti saada aluetta takaisin hallintaansa, jolloin ensimmäinen Indokiinan sota alkoi. Vuosina 1949–1950 Ranska ratifioi yksittäiset sopimukset, jotka tunnustivat Vietnamin, Laosin sekä Kambodžan itsenäisiksi valtioiksi osana Ranskan unionia. Valtioiden johtajat olivat tosin nukkehallitsijoita, eivätkä ne saaneet varsinaista itsenäisyyttä kuin vasta Geneven konferenssin jälkeen vuonna 1954, jonka jälkeen Ranska ja Việt Minh lopettivat sotimisen. == Lähteet == == Aiheesta muualla == * Luokka:Seulonnan keskeiset artikkelit
Eläinten osista

Eläinten osista (; ) on Aristoteleen kirjoittama eläinopillinen teos. Se käsittää neljä kirjaa. Teos selvittää, kuinka kukin laji kehittyy sellaiseksi kuin se on, sekä kehityksen syyt. Aristoteles katsoi kunkin lajin kehittyvän lajin ajatuksesta kohti sen perimmäistä tarkoitusta. Tämä kehitys ilmenee eläimen muotoutumisena. Teoksen ensimmäinen kirja voidaan nähdä johdantona kaikille sen jälkeen tuleville eläinopillisille teoksille.Titze, F. N.: De Arist. Opp. Serie s. 55-58. Teosta Eläinten syntymisestä voidaan pitää teoksen jatkona. == Lähteitä == == Kirjallisuutta == * Aristotle: Parts of Animals. Teoksessa Kreikankielinen alkuteksti ja englanninkielinen käännös. == Aiheesta muualla == * Aristotle: On the Parts of Animals , käännös William Ogle Luokka:Aristoteleen teokset Luokka:Kirjat eläintieteestä
Eläinten syntymisestä

Eläinten syntymisestä (; ) on Aristoteleen kirjoittama eläinopillinen teos. Se sisältää viisi kirjaa. Teos käsittelee eläinten syntymistä ja kehittymistä, sekä siihen liittyviä elimiä. Viides kirja ei kuitenkaan ole alun perin kuulunut samaan teokseen. Se käsittelee muutoksia, joista ruumiin eri osat kärsivät. == Lähteet == == Kirjallisuutta == * Aristotle: Generation of Animals. Teoksessa Kreikankielinen alkuteksti ja englanninkielinen käännös. == Aiheesta muualla == * Aristotle: On the Generation of Animals , käännös Arthur Platt Luokka:Aristoteleen teokset Luokka:Kirjat eläintieteestä
Kosmologinen vakio

Kosmologinen vakio (merkitään yleensä suurella lambdalla Λ) esiintyy Albert Einsteinin yleisessä suhteellisuusteoriassa. Vakion yksikkö on 1/sekunti2, ja se on verrannollinen tyhjiön energiatiheyteen ρ: :\Lambda = {{8\pi G} \over {3c^2}} \rho missä *π on pii *G on gravitaatiovakio *c on valonnopeus Kosmologinen vakio voi olla joko positiivinen, negatiivinen tai nolla. Koska kosmologinen vakio toimii eräänlaisena "antipainovoimana", positiivinen kosmologinen vakio aiheuttaa avaruuden laajenemisen kiihtyvällä nopeudella (katso pimeä energia). Einstein lisäsi vakion yhtälöihinsä, koska oli tyytymätön siihen, että ne eivät sallineet vakaata maailmankaikkeutta. Jos universumin ainetiheys olisi riittävän suuri (kuten se näytti olevan), painovoima aiheuttaisi maailmankaikkeuden romahtamisen kasaan, minkä tasapainottamiseksi kosmologinen vakio otettiin kuvaan mukaan.Singh 2004, s. 137–138 Pian Einsteinin jälkeen kävi kuitenkin ilmi muun muassa Edwin Hubblen havainnoista, että maailmankaikkeus laajenee. Einstein hylkäsi kosmologisen vakion ja kutsui sitä "elämänsä suurimmaksi munaukseksi".Isaksson et al. 1979, s. 93 Ironisesti hän oli kuitenkin kaukaa viisas, sillä 1990-luvulla tehdyt supernovahavainnot osoittivat maailmankaikkeuden laajenevan kiihtyvällä nopeudella. Tämä voidaan selittää olettamalla kosmologinen vakio hyvin pieneksi, mutta kuitenkin nollasta poikkeavaksi. Kiihtyvästi laajeneva maailmankaikkeus voidaan selittää myös esimerkiksi kvintessenssillä, mutta kosmologinen vakio on "taloudellisin" ja siksi parhaana pidetty selitys. Nykyfysiikan suurimpia ongelmia on se, että useimmat kvanttikenttäteoriat antavat kosmologiselle vakiolle valtavan suuren arvon. Ei tiedetä, kuinka havaintojen mukainen pienen pieni kosmologinen vakio saadaan johdettua hiukkasfysiikasta. Jotkut fyysikot, esimerkiksi Steven Weinberg, uskovat, että tyhjiöenergian arvo voidaan selittää vain antrooppisella periaatteella. ==Lähteet== * * === Viitteet === ==Aiheesta muualla== *Scholarpedia: Cosmological constant Luokka:Kosmologia Luokka:Luonnonvakiot Luokka:Yleinen suhteellisuusteoria
Bhinneka Tunggal Ika

Bhinneka tunggal ika on Indonesian valtion tunnuslause. Se on vanhaa jaavan kieltä ja se käännetään usein vapaasti 'erilaisuudessaan yhtenäinen'. Tunnuslause tulee eräästä Mpu Prapañcan noin 1300-luvulla kirjoittamasta runosta. Luokka:Indonesialainen kulttuuri Luokka:Kansallissymbolit
Ihmisen lihaksisto

Ihmisen lihaksisto koostuu yli 600 lihaksesta. Lihasten osuus koko kehon painosta on miehillä keskimäärin 40 % ja naisilla 35 %. Ihminen käyttää luurankolihaksistoaan ennen kaikkea liikkumiseen, mutta myös sileät lihakset sekä sydänlihas ovat tärkeä osa joidenkin elinjärjestelmien toimintaa. Lihaksen käyttötarkoitus vaikuttaa siihen, koostuuko se nopeista vai hitaista lihassoluista.Luut ja lihakset kehon tukipilarina, Terve.fi ==Luettelo luurankolihaksista== ===Pää ja kasvot=== * ohimolihas * ohimo-päälakilihas * iso poskipäälihas * pieni poskipäälihas * takaraivo-otsalihas * kulmakarvojen rypistäjälihas * nirsolihas * silmän kehälihas * ylähuulen kohottajalihas * nenän supistajalihas * nenän laajentajalihas * hymylihas * ulompi puremalihas * suun kehälihas * leuankärkilihas * alahuulen alasvetäjälihas * suupielen alasvetäjälihas Parker 2014, s. 68–69. ===Kaula ja niska=== * pieni takimmainen suora niskalihas * ylävino silmälihas * iso takimmainen suora niskalihas * alavino silmälihas * lavankohottajalihas * rintalasta- kieliluulihas * päännyökkääjälihas * pään okahaarakelihas * pään ohjaslihas * kaulan ohjaslihas * kylkiluun kannattajalihas Parker 2014, s. 64–67. ===Keskivartalon vatsapuoli=== * pieni rintalihas * iso rintalihas * ulompi kylkivälilihas * sisempi kylkivälilihas * suora vatsalihas * ulompi vino vatsalihas * sisempi vino vatsalihas Parker 2014, s. 64–65. ===Keskivartalon selkäpuoli=== * epäkäslihas * pieni suunnikaslihas * iso suunnikaslihas * ylempi lapalihas * alempi lapalihas * pieni liereälihas * iso liereälihas * etummainen sahalihas * leveä selkälihas * selän ojentajalihakset * pieni pakaralihas * iso pakaralihas Parker 2014, s. 66–67. ===Käsivarret ja kädet=== * hartialihas * kolmipäinen olkalihas * hauislihas * olka-värttinäluulihas * ranteen ojentajalihas * ranteen koukistajalihas * sormien ojentajalihas ===Jalat=== * lanne-suoliluulihas * harjannelihas * leveän peitinkalvon jännittäjälihas * lyhyt lähentäjälihas * pitkä lähentäjälihas * räätälinlihas * suora reisilihas * ulompi reisilihas * kaksipäinen reisilihas * nelipäinen reisilihas * puolijänteinen lihas * puolikalvoinen lihas * iso lähentäjälihas * hoikkalihas * keskimmäinen reisilihas * hoikka kantalihas * polvitaivelihas * etummainen säärilihas * takimmainen säärilihas * kaksoiskantalihas * leveä kantalihas * lyhyt pohjeluulihas * pitkä pohjeluulihas * varpaiden pitkä ojentajalihas * isovarpaan pitkä ojentajalihas * isovarpaan lyhyt ojentajalihas * varpaiden lyhyt ojentajalihas * varpaiden pitkä koukistajalihas * isovarpaan pitkä koukistajalihas * pitkä pohjeluulihas * pikkuvarpaan loitontajalihas * isovarpaan loitontajalihas ==Lähteet== * ===Viitteet=== Lihaksisto Luokka:Lihakset
Suopuhe

Suopuhe on ilmainen, LGPL-lisenssin alla julkaistu suomenkielinen äänitietokanta Festival-puhesyntetisaattoriin. FestivalThe Festival Speech Synthesis System Univ. Edinburgh on ilmainen puhesyntetisaattori, joka käyttää ulkopuolisia äänitietokantoja. Suopuheen äänet perustuvat difonikonkatenaatioon, jossa aikaisemmin nauhoitettuja äännepareja mallinnetaan matkapuhelimissa käytetyn lineaarisen ennustamisen (LPC) avulla. Suopuheen ohella kehitettiin lisäksi erillinen Perlillä toimiva tekstinlavennusmoduuli, joka korvaa tekstissä esiintyvät numerot, lyhenteet ja muut ongelmatapaukset niiden lukukelpoisilla vastikkeilla, jotta syntetisaattori osaisi lukea ne oikein. Suopuhe sisältää mies- ja naisäänen. http://www.ling.helsinki.fi/suopuhe/ . Suopuhe on toteutettu TEKESin rahoittaman Finnish Speech Technology: A Multidisciplinary Project -hankkeen sisällä. Projekti päättyi huhtikuun 2003 lopussa. ==Lähteet== * ===Viitteet=== ==Aiheesta muualla== * Festivalin toinen lataussivu (suositeltava) Luokka:Vapaat ohjelmistot Luokka:Kieliteknologia
Showbiz

__NOTOC__ Showbiz on Musen esikoisalbumi, joka julkaistiin 7. syyskuuta 1999. Albumin tuotti John Leckie. Kappaleet "Uno", "Cave", "Muscle Museum", "Sunburn" ja "Unintended" julkaistiin singleinä. Albumi on myynyt Isossa- Britanniassa platinaa julkaisunsa jälkeen. ==Kappaleet== ==Kokoonpano== ;Muse * Matthew Bellamy – laulu, kitara, piano, syntetisaattori, hammond-urut, mellotron * Chris Wolstenholme – basso, taustalaulu, elektroninen kontrabasso kappaleissa "Falling Down" ja "Unintended", synteetisaattori kappaleessa "Cave" * Dominic Howard – rummut, lyömäsoittimet, syntetisaattori kappaleessa "Muscle Museum" ;Muut * John Leckie – taustalaulu, tuotanto ja miksaus * Paul Reeve – taustalaulu, tuotanto ja miksaus == Arvostelut == * AllMusic: AllMusic review == Lähteet == Luokka:Vuoden 1999 esikoisalbumit Luokka:Musen albumit Luokka:John Leckien tuottamat albumit
Sininen enkeli (drinkki)

Sininen enkeli on makea drinkki. Sinisessä enkelissä on Parfait Amour -likööriä, vodkaa ja sitruunalimonadia. Juoma valmistetaan rakentamalla highball-lasiin. Parfait Amour antaa juomalle violetin värin. == Ainesosat == * 12 cl sitruunalimonadia * 2 cl Parfait Amour -likööriä * 2 cl vodkaa == Lähteet == Luokka:Drinkit
Origin of Symmetry

__NOTOC__ Origin of Symmetry on Musen toinen studioalbumi, joka julkaistiin 17. heinäkuuta 2001. Tuottajana oli John Leckie. Matthew Bellamy on säveltänyt ja kirjoittanut kaikki kappaleet paitsi Feeling Goodin, joka on cover Leslie Bricussen ja Anthony Newleyn 1965 säveltämästä kappaleesta. Singleinä levyltä julkaistiin raidat Plug in Baby, New Born, Bliss, Hyper Music ja Feeling Good, joista kaksi viimeksi mainittua kahden A-puolen singlenä. ==Kappalelista== == Kokoonpano == *Matthew Bellamy – laulu, kitara, piano, syntetisaattori *Chris Wolstenholme – taustalaulu, basso, elektroninen kontrabasso kappaleessa "Micro Cuts", syntetisaattori kappaleessa "Darkshines" *Dominic Howard – rummut, lyömäsoittimet === Vierailevat muusikot === * Clare Finnimore – viulu * Sara Herbert – viulu * Caroline Lavelle – sello * Jacqueline Norrie – viulu == Arvostelut == * AllMusic: AllMusic review * Palasokeri: 7/10 * Soundi: == Lähteet == Luokka:Musen albumit Luokka:Vuoden 2001 albumit Luokka:John Leckien tuottamat albumit
Absolution

__NOTOC__ Absolution on brittiläisen rockyhtye Musen kolmas studioalbumi, joka julkaistiin 15. syyskuuta 2003. Yhdysvalloissa julkaisijana toimi Taste Music Limited 23. maaliskuuta 2004. Matthew Bellamy sai kirjoitus- ja sävellysapua ensi kertaa Dominic Howardilta ja Chris Wolstenholmelta, yhtyeen rumpalilta ja basistilta. Albumi ylsi ensimmäisellä listaviikollaan Suomen virallisen listan sijalle 12 ja pysyi listalla kymmenen viikkoa. ==Kappaleet== == Kokoonpano == * Matthew Bellamy – laulu, kitara, koskettimet * Christopher Wolstenholme – basso, taustalaulu * Dominic Howard – rummut, lyömäsoittimet == Arvostelut == * AllMusic: AllMusic review * Desibeli.net: * Soundi: == Lähteet == Luokka:Musen albumit Luokka:Vuoden 2003 albumit
Potkuriturbiini

Potkuriturbiini () on lentokoneissa käytettävä turbiinimoottori, jossa akselin vääntömomenttia käytetään hyödyksi työntövoiman sijaan. Voiman tuottotapa on sama kuin turbojetissä. Merkittävin ero turbiinimoottoriin on akselin käyttötarkoitus. Potkuriturbiinimoottoriin liitetään alennusvaihteisto voiman ulosottoon. Potkuriturbiinimoottorissa pyritään kehittämään mahdollisimman paljon potkuria pyörittävää akselitehoa pakokaasusuihkusta aiheutuvan työntövoiman (ns. jäännöstyöntövoima) ollessa toissijainen. Potkuriturbiineja ja sen kaltaisia voimalaitteita käytetään yleisesti lentokoneiden, helikopterien sekä ilmatyynyalusten moottorina. ==Käyttö ilma-aluksissa== Potkuriturbiinin ulostuloakseliin on alennusvaihteen välityksellä kytketty potkuri, jonka pyörittämiseen tuotettu akseliteho käytetään. Ulostuloakseli voi olla joko sama akseli, jolla moottorin ahdin ja turbiini pyörivät, tai myös erillinen, yleensä ahdinakselin kanssa sisäkkäinen akseli, jolla on oma turbiininsa (ns. tehoturbiini). Jälkimmäisellä tavalla saadaan toisaalta potkurin ja toisaalta ahtimen ja sitä käyttävän turbiinin (eli ns. kaasugeneraattorin) kierrosluvut riippumattomiksi toisistaan. Potkuriturbiinimoottorin tuottama akseliteho ilmoitetaan yleensä akselihevosvoimina (engl. shaft horsepower, lyh. shp). Käytännössä potkuriturbiinilentokoneissa osa työntövoimasta saadaan myös pakokaasusuihkusta. Mikäli tämä ns. jäännöstyöntövoima halutaan myös ilmaista tehona, käytetään laskennallisesti saatua yksikköä ekvivalentti akselihevosvoima (engl. equivalent shaft horsepower, lyh. eshp). Lentokoneissa potkuriturbiini on syrjäyttänyt yleisesti mäntämoottorin kaikkein pienimpiä koneita lukuun ottamatta. Ensimmäinen potkuriturbiinilla varustettu sarjatuotantokone oli Vickers Viscount, joka Rolls-Royce Dart-moottoreilla varustettuna osoitti potkuriturbiinin erinomaiset ominaisuudet: se säästi polttoainetta verrattuna suihkumoottoriin ja tarjosi silti saman luotettavuuden. Tehopainosuhde oli myös erinomainen. ==Muu käyttö== Maakäytössä eli varavoimalaitoksissa ja maa- ja merikulkuneuvojen voimanlähteenä nimitetään potkuriturbiinin ja turbiinimoottorin kaltaista voimalaitetta kaasuturbiiniksi. == Lähteet == ==Aiheesta muualla== * NASAn sivusto, joka kuvaa potkuriturbiinin toiminnan * SKYbrary Luokka:Suihkumoottorit
Kyypäin

Kyypäin (mon. tavallisesti kyypäimet) on vanha suomalainen nimitys korulle tai koristeelle, jossa on käytetty kaurikotiloita. Nimitys on historiallisesti tunnettu ainakin Inkerissä ja Vatjanmaalla, jossa niitä on kutsuttu nimellä tšüüpäimet. Sana on typistymä sanoista kyyn päät ja käännöslainaa venäjän samanmerkityksisestä sanasta zmeínaja golóvka. Vastaava kehityskulku on tapahtunut myös ersässä, jossa erästä simpukkalajia tarkoittava kumbŕa on lyhentynyt muodosta kujiń pŕa, käärmeen pää. == Lähteet == ==Aiheesta muualla== *Kyypäin Finnassa Luokka:Korujen alalajit
Kansanturvamusiikkikomissio

Kansanturvamusiikkikomissio eli KTMK on Oulussa vuosina 1983–1986 toiminut hardcore punk -yhtye. Yhtye julkaisi olemassaolonsa aikana kaksi levyä, LP:n 666 (1985) sekä EP:n Seitsemäs pasuuna (1986). Lisäksi yhtye soittaa vuonna 1984 julkaistulla kokoelmalla Yalta Hi-Life. Kansanturvamusiikkikomisio soitti viimeisen keikkansa Muhoksella maaliskuussa 1986. Yhtyeen hajoamisen jälkeen Jarno Mällinen, Jyrki Raatikainen ja Jukka Kangas perustivat edelleen toimivan Radiopuhelimet-yhtyeen. Radiopuhelimet on soittanut joitain kertoja pelkistä KTMK:n biiseistä koostuvia keikkoja, joista yksi on julkaistu DVD:nä. Radiopuhelimet on levyttänyt omat sovituksensa KTMK:n kappaleista "K" (1989) sekä "Joskus olen leivonnainen" (2007), joista aiempaa KTMK ei levyttänyt olemassaolonsa aikana. == Diskografia == *666 (albumi, 1985) *Seitsemäs pasuuna (pienoisalbumi, 1986) *Valkenee – Koko tuotanto (kokoelma, 2007) == Yhtyeen kokoonpano == * Jarno Mällinen – kitara, urut * Jyrki Raatikainen – rummut * Pekka Salonsaari – basso, laulu * Antti "Penttla" Penttilä – laulu * Jukka Kangas – kitara (kesästä 1985) == Lähteet == == Aiheesta muualla == * Radiopuhelinten kotisivu - tietoa Kansanturvamusiikkikomissiosta. Sivuilla on ladattavana yhtyeen pitkäsoitto 666. Luokka:Suomalaiset hardcore punk -yhtyeet
Australianvesirotta

Australianvesirotta (Hydromys chrysogaster) on alkuperäinen australialainen istukkanisäkäs. == Koko ja ulkonäkö == Australianvesirotan väritys vaihtelee lähes mustasta kullanruskeaan ja tummanharmaaseen. Alapuoli voi olla ruskea, keltainen, valkea tai jopa kirkkaan oranssi. * Pituus: 23–37 cm * Hännän pituus: 23–35 cm * Paino: 0,3–1,3 kg == Levinneisyys == Australianvesirotan levinneisyysalue kattaa Australian, Tasmanian ja Uuden-Guinean sekä lukuisia läheisiä saaria, kuten Obi Islandin. Laji elää joissa ja jokisuistoissa, seisovissa vesissä sekä soilla. == Lisääntyminen == Australianvesirotta voi lisääntyä ympäri vuoden. Huippu on kuitenkin keväällä ja kesällä. Naaras synnyttää lyhyen tiineyden päätteeksi pesäänsä jopa 7 poikasta. Vastasyntyneet pennut ovat kaljuja, sokeita ja avuttomia sekä täysin riippuvaisia emonsa tarjoamasta ravinnosta ja suojasta. Huolenpito jälkeläisistä on vaativaa, ja emo viettääkin liki kaiken aikansa niiden parissa. Saalistamassa se käy lyhyesti yöllä. Pennut avaavat silmänsä kaksiviikkoisina ja alkavat pian tutkia pesää ja sen lähiympäristöä. Kuukauden vanhoina ne vieroitetaan, mutta vasta kuukautta myöhemmin ne itsenäistyvät. == Ravinto == Australianvesirotta etsii ravintonsa enimmäkseen joen tai kosteikon pohjalta. Se sukeltaa silmät auki ja näkee mainiosti myös veden alla. Herkät viiksikarvat auttavat havaitsemaan saaliseläimen liikkeitä. Tarkan näkö- ja tuntoaistinsa ansiosta australianvesirotta pystyy pyydystämään ravinnokseen monenlaisia otuksia: vesihyönteisiä ja niiden toukkia, kaloja, äyriäisiä, simpukoita, sammakoita, ja kilpikonnia. Uhrinsa se kiikuttaa pintaan, ja asettuu aterioimaan suosikkitukilleen tai -kivelleen tai rannalle paikalle, jossa saa ahmia rauhassa. == Lähteet == == Aiheesta muualla == *ITIS: Hydromys chrysogaster Luokka:Varsinaiset rotat ja hiiret
Sininen enkeli

Sininen enkeli voi tarkoittaa ainakin seuraavia asioita: * Sininen enkeli (Professor Unrat), Heinrich Mannin romaani * Sininen enkeli, Josef von Sternbergin ohjaama elokuva * Sininen enkeli, Edward Dmyrtrykin ohjaama elokuva * Sininen enkeli, suomalainen televisiosarja * sininen enkeli, drinkki
Mylly (kauppakeskus)

Mylly on Raisiossa sijaitseva kauppakeskus ja Varsinais-Suomen suurin kauppakeskus. Myllyssä sijaitsee Prisma-hypermarket, Emotion Mylly ja noin 150 erikoisliikettä. Mylly aloitti toimintansa lokakuussa 2001. Kauppakeskusta laajennettiin vuonna 2015 lähes sadalla liikkeellä ja uudella pysäköintialueella. Finnkino avasi Myllyyn kuusisalisen elokuvateatterin Finnkino LUXE Myllyn toukokuussa 2022. == Kulkuyhteydet == Turusta Myllyyn pääsee bussilinjoilla 220, 221 ja 300. Linja 220 lähtee Hotelli Caribialta ja 221 Kaarinasta. Molemmat linjat ajavat Turun keskustan, Ihalan ja Raision keskustan kautta. Linja 300 lähtee Turun Kauppatorilta ja ajaa Kuninkojan ja Raision Ikean kautta Myllyyn ja edelleen Raision keskustan kautta Petäsmäkeen. Kauppakeskuksen pysäköintitiloissa on tilaa noin 3 000 autolle. Pysäköintitilat on jaettu kolmeen kerrokseen, joista kaksi alinta on katettu. Syksyllä 2009 pysäköintitilojen 1 ja 2 väliin valmistui liukuportaat, joista pääsee suoraan alaovelle. Myös suuri osa ostoskärryistä siirtyi liukuporrastilaan. Lisäksi kauppakeskuksen edessä on ulkopaikoitusalue. Myllyyn pääsee autolla Turun ohikulkutieltä (kt 40). Ohikulkutielle pääsee valtateiltä 1 (Turku–Helsinki), 8 (Turku–Pori–Vaasa–Kokkola–Oulu), 9 (Turku–Tampere–Jyväskylä–Kuopio–Joensuu-Niirala) ja 10 (Turku–Forssa–Hämeenlinna-Tuulos). Kauppakeskuksen tunnistaa kauaksi näkyvästä maamerkistä, Myllyntornista, jonka päässä pyörii kaksi suomalaisvalmisteista tuuliturbiinia. == Lähteet == == Aiheesta muualla == * Myllyn kotisivut * Teräsrakenneyhdistys: Kauppakeskus Mylly, Raisio Luokka:Suomen kauppa- ja ostoskeskukset Luokka:Raision rakennukset ja rakennelmat